**Ministru kabineta noteikumu projekta**

**“Kārtība, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās, un iziet no tiem.”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Kārtība, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās un iziet no tiem.” (turpmāk – Noteikumu projekts) izstrādāts saskaņā ar Latvijas Republikas valsts robežas likuma 11. panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mainoties drošības videi Eiropā, kā arī ņemot vērā Latvijas saistības kā NATO dalībvalstij, ir radusies nepieciešamība pēc spējas ātri reaģēt un nodrošināt sabiedroto militāro spēku ierašanos Latvijas Republikas teritorijā. Tas attiecas gan uz mācībām, gan uz potenciālu krīzes situāciju.  Šobrīd kārtību, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās, un iziet no tiem, nosaka 2010. gada 10. augusta Ministru kabineta noteikumi Nr. 759 “Kārtība, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās, un iziet no tiem” (turpmāk – Noteikumi). Ar spēkā esošajiem Noteikumiem ir noteikta sarežģīta un laikietilpīga saskaņošanas kārtība – atļaujas izsniedz Ārlietu ministrija, savukārt kopumā saskaņošanas procesā ir iesaistītas trīs ministrijas (Ārlietu ministrija, Aizsardzības ministrija, Vides aizsardzības un reģionālās attīstības ministrija), kā arī Nacionālie bruņotie spēki (turpmāk – NBS). Šie Noteikumi nosaka vienotu kārtību visiem ārvalstu kuģiem, tai skaitā arī NATO dalībvalstu karakuģiem, kas piedalās kopīgajās mācībās Latvijas Republikas teritoriālajā jūrā, kā arī NATO pastāvīgo Jūras spēku vienību karakuģiem, neparedzot tiem nekādus atvieglojumus. Šobrīd trūkst atsevišķa regulējuma gadījumos, kad NATO dalībvalstu karakuģi un NATO pastāvīgo Jūras spēku vienību karakuģi ienāk Latvijas Republikas teritoriālajos ūdeņos un ostās saskaņā ar apstiprinātu mācību grafiku vai pēc Latvijas Republikas lūguma valsts drošības un aizsardzības spēju pastiprināšanai miera laikā.  Jaunais Noteikumu projekts izstrādāts, lai mazinātu birokrātisko slogu institūcijām un optimizētu dokumentu apriti, tādējādi paātrinot lēmuma pieņemšanu. Jaunā kārtība samazinās birokrātisko slogu Ārlietu ministrijai, Aizsardzības ministrijai, Vides aizsardzības un reģionālās attīstības ministrijai un NBS.  Tāpat plānots sakārtot diplomātisko atļauju piešķiršanas kārtību un nodrošināt NATO valstu karakuģiem atvieglotu ienākšanu Latvijas Republikas teritoriālajā jūrā, iekšējos ūdeņos un ostās. Atrunājot šo jomu Noteikumu projektā, Latvija būs ieviesusi NATO STANAG 1100 noteiktās procedūras.  Jaunais Noteikumu projekts papildināts ar jaunu nodaļu, kas regulē NATO karakuģu ienākšanu mācību un manevru veikšanai un valsts drošības un aizsardzības spēju pastiprināšanai miera laikā. Tā kā par militāro mācību organizēšanu Latvijas Republikas teritoriālajā jūrā atkarībā no iesaistīto spēku lieluma lēmumu pieņem Ministru Kabinets vai aizsardzības ministrs un politiskā līmenī atbalsts šo kuģu ienākšanai jau ir izteikts, papildus nepieciešams saskaņot tikai tehnisko informāciju.  Tāpat būtiski papildināta Noteikumu projekta V. nodaļa, nosakot Latvijas kompetento iestāžu rīcību gadījumā, kad ārvalstu karakuģis ienāk Latvijas Republikas teritoriālajā jūrā, iekšējos ūdeņos vai ostās ārkārtēju iemeslu dēļ.  Saskaņā ar Satiksmes ministrijas iebildumu noteikumu projektā svītrots punkts *“No ārvalstu karakuģiem Latvijas Republikas iekšējos ūdeņos un ostās neiekasē ostas maksas, izņemot ledus, loču un sanitāro maksu, ja tiek izmantoti attiecīgie pakalpojumi. Norēķini tiek veikti tikai par sniegtajiem pakalpojumiem.”* (šobrīd spēkā esošajos Noteikumos 30. punkts), jo Noteikumu 30. punktā ietvertais regulējums ir noteikts Likuma par ostām 13. panta ceturtajā daļā. |
| 3. | Projekta izstrādē iesaistītās institūcijas | Jaunā Ministru kabineta Noteikumu projekta izstrādē ir iesaistīta Aizsardzības ministrija un NBS. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz Aizsardzības ministriju, Ārlietu ministriju, Vides aizsardzības un reģionālās attīstības ministriju, NBS un Valsts robežsardzi. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums samazina administratīvo slogu Ārlietu ministrijai, Aizsardzības ministrijai, Vides aizsardzības un reģionālās attīstības ministrijai un NBS.  Sabiedrības grupām projekta tiesiskais regulējums pēc būtības nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |
| --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | |
| 1. | Saistības pret Eiropas Savienību | Nav | |
| 2. | Citas starptautiskās saistības | Noteikumu projekts izstrādāts, ņemot vērā NATO STANAG 1100 noteiktās prasības. | |
| 3. | Cita informācija | Nav | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas [57.1](http://likumi.lv/doc.php?id=203061#n57.1).apakšpunktā un jau tikusi norādīta arī [V sadaļas](http://likumi.lv/doc.php?id=203061#n5) [2.punktā](http://likumi.lv/doc.php?id=203061#p2) | |
| A | | B | C |
| Projekts šo jomu neskar. | | | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Ārlietu ministrija, Vides aizsardzības un reģionālās attīstības ministrija, NBS un Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Aizsardzības ministrs R.Bergmanis

Vīza: valsts sekretārs J.Garisons

08.02.2016

861

Maija Strazdiņa

tālr.: 67335290, fakss: 67335250

e-pasts: Maija.Strazdina@mod.gov.lv